CELEX: 32015D1789
Language: sk
Date: 2015-10-01 00:00:00
Title: Rozhodnutie Rady (EÚ) 2015/1789 z 1. októbra 2015 o pozícii, ktorá sa má prijať v mene Európskej únie v Spoločnom výbore EHP k navrhovaným zmenám prílohy II (Technické nariadenia, normy, testovanie a certifikácia) a prílohy XX (Životné prostredie) k Dohode o EHP (Smernica o kvalite palív)

7.10.2015   
            
            
               SK
            
            
               Úradný vestník Európskej únie
            
            
               L 260/20
            
         ROZHODNUTIE RADY (EÚ) 2015/1789
   z 1. októbra 2015
   o pozícii, ktorá sa má prijať v mene Európskej únie v Spoločnom výbore EHP k navrhovaným zmenám prílohy II (Technické nariadenia, normy, testovanie a certifikácia) a prílohy XX (Životné prostredie) k Dohode o EHP (Smernica o kvalite palív)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 a článok 192 ods. 1 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:
   
               (1)
            
            
               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.
            
         
               (2)
            
            
               Podľa článku 98 Dohody o EHP sa na základe rozhodnutia Spoločného výboru EHP môžu meniť okrem iného prílohy II a XX k dohode o EHP.
            
         
               (3)
            
            
               Smernica Európskeho parlamentu a Rady 2009/30/ES (3) sa má začleniť do Dohody o EHP.
            
         
               (4)
            
            
               Prílohy II a XX k Dohode o EHP by sa preto mali zodpovedajúcim spôsobom zmeniť.
            
         
               (5)
            
            
               Pozícia Únie v Spoločnom výbore EHP by preto mala byť založená na pripojenom návrhu rozhodnutia,
            
         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie prijať v Spoločnom výbore EHP k navrhovaným zmenám prílohy II (Technické predpisy, normy, skúšky a certifikácia) a prílohy XX (Životné prostredie) k Dohode o EHP, je založená na návrhu rozhodnutia Spoločného výboru EHP pripojeného k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Luxemburgu 1. októbra 2015
      
         
            Za Radu
         
         
            predseda
         
         E. SCHNEIDER
      
   
   
      (1)  Ú. v. ES L 305, 30.11.1994, s. 6.
   
      (2)  Ú. v. ES L 1, 3.1.1994, s. 3.
   
      (3)  Smernica Európskeho parlamentu a Rady 2009/30/ES z 23. apríla 2009, ktorou sa mení a dopĺňa smernica 98/70/ES, pokiaľ ide o kvalitu automobilového benzínu, motorovej nafty a plynového oleja a zavedenie mechanizmu na monitorovanie a zníženie emisií skleníkových plynov, a ktorou sa mení a dopĺňa smernica Rady 1999/32/ES, pokiaľ ide o kvalitu paliva využívaného v plavidlách vnútrozemskej vodnej dopravy, a zrušuje smernica 93/12/EHS (Ú. v. EÚ L 140, 5.6.2009, s. 88).
   
      NÁVRH
      ROZHODNUTIE SPOLOČNÉHO VÝBORU EHP
      č. …/2015
      z …,
      ktorým sa mení príloha II (Technické predpisy, normy, skúšky a certifikácia) a príloha XX (Životné prostredie) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2009/30/ES z 23. apríla 2009, ktorou sa mení a dopĺňa smernica 98/70/ES, pokiaľ ide o kvalitu automobilového benzínu, motorovej nafty a plynového oleja a zavedenie mechanizmu na monitorovanie a zníženie emisií skleníkových plynov, a ktorou sa mení a dopĺňa smernica Rady 1999/32/ES, pokiaľ ide o kvalitu paliva využívaného v plavidlách vnútrozemskej vodnej dopravy, a zrušuje smernica 93/12/EHS (1) sa má začleniť do Dohody o EHP.
               
            
                  (2)
               
               
                  Smernicou 2009/30/ES sa zrušuje smernica Rady 93/12/EHS (2), ktorá je začlenená do Dohody o EHP a ktorá sa má preto z Dohody o EHP vypustiť.
               
            
                  (3)
               
               
                  Prílohy II a XX k Dohode o EHP by sa preto mali zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XVII prílohy II k Dohode o EHP sa mení takto:
      
                  1.
               
               
                  V bode 6a (smernica Európskeho parlamentu a Rady 98/70/ES) sa dopĺňa táto zarážka:
                  
                              „—
                           
                           
                              
                                 32009 L 0030: smernica Európskeho parlamentu a Rady 2009/30/ES z 23. apríla 2009 (Ú. v. EÚ L 140, 5.6.2009, s. 88).“
                           
                        
            
                  2.
               
               
                  V bode 6a (smernica Európskeho parlamentu a Rady 98/70/ES) sa dopĺňa toto znenie:
                  
                              „c)
                           
                           
                              V článku 2 ods. 5 sa za slovo ‚Fínsko‘ dopĺňa slovo ‚Island‘ a za slovo ‚Litva‘ sa dopĺňa slovo ‚Nórsko‘.
                           
                        
                              d)
                           
                           
                              V článku 3 ods. 4 sa za prvý pododsek dopĺňa tento pododsek:
                              ‚Island môže povoliť, aby sa na trh v letnom období umiestnil benzín s obsahom etanolu alebo metanolu s maximálnym tlakom pár 70 kPa pod podmienkou, že použitý etanol je biopalivo alebo že úspora emisií skleníkových plynov z používania metanolu spĺňa kritériá uvedené v článku 7b ods. 2‘
                           
                        
                              e)
                           
                           
                              Články 7a až 7e sa nevzťahujú na Lichtenštajnsko.
                           
                        
                              f)
                           
                           
                              Článok 7b ods. 6 sa nevzťahuje na štáty EZVO.“
                           
                        
            
                  3.
               
               
                  Znenie bodu 6 (smernica Rady 93/12/EHS) sa vypúšťa.
               
            Článok 2
      V prílohe XX k Dohode o EHP bode 21ad (smernica Rady 1999/32/ES) sa dopĺňa táto zarážka:
      
                  „—
               
               
                  
                     32009 L 0030: smernica Európskeho parlamentu a Rady 2009/30/ES z 23. apríla 2009 (Ú. v. EÚ L 140, 5.6.2009, s. 88).“
               
            Článok 3
      Znenia smernice 2009/30/ES v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 4
      Toto rozhodnutie nadobúda účinnosť … pod podmienkou, že boli doručené všetky oznámenia podľa článku 103 ods. 1 Dohody o EHP (3).
      Článok 5
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli
         
            
               Za Spoločný výbor EHP
            
            
               predseda
            
         
         
            
               tajomníci
            
            
               Spoločného výboru EHP
            
         
      
      
         (1)  Ú. v. EÚ L 140, 5.6.2009, s. 88.
      
         (2)  Ú. v. ES L 74, 27.3.1993, s. 81.
      
         (3)  [Ústavné požiadavky neboli oznámené.] [Ústavné požiadavky boli oznámené.]